Hrvatski sabor
20180621

To govore tako statistike. No dopustimo našoj djeci da na ovaj način dobivaju ono što im je možda malo, ali što im je potrebno i što im neće možda ovom mjerom biti dostatno, ali će kroz druge mjere socijalne politike dobiti. Ono što je meni jako bitno kao majci kad pogledamo sva ta istraživanja, vidite koliko ustvari siromaštvo utječe, ne samo na socijalni status, već i na zdravstveni status djece. To je ono gdje im se mi kao društvo i kao država zbilja moramo potruditi. No ono što je bitno, ne možemo reći da samo jedno ministarstvo se mora boriti za to. Tu moraju biti uključena i druga ministarstva, ali isto tako i lokalne i regionalne jedinice. Kako bi omogućili djeci što kvalitetnije obrazovanje i lokalna jedinica mora sudjelovati i sa subvencijama u dječjim vrtićima i sa subvencijama u školama. Kako smo čuli i o državne tajnice, subvencionira se i prehrana djece u školama, naravno onih koji su najsiromašniji. Pa evo, to je jedna od mjera koja će djeci omogućiti barem jedan topli obrok.